Publication: Magyar Közlöny
Issue: MK-2001-65 (Year: 2001, Number: 65)
Era: 1990-2004
Section: 1997. évi LXVII. törvény (a továbbiakban: Bjt.) 3. §-ának
Paragraph Index: 1547

(4) A vagyonnyilatkozatot, az átadását követő hatvan napon belül a munkáltatói jogkör gyakorlója a bíró jelenlétében összeveti a legutolsó vagyonnyilatkozatával. Ha a vagyongyarapodásra a bírónak a szolgálati viszonyából vagy a munkáltató által ismert más törvényes forrásból származó jövedelme nem ad magyarázatot, a munkáltatói jogkör gyakorlója — a bírói és a hozzátartozói vagyonnyilatkozat személyi részeit és az azokhoz csatolt felhatalmazást [10/A. § (4)—(5) bekezdés] tartalmazó zárt borítékok egyidejű megküldésével — a bírói vagyonnyilatkozatok összevetésének napjától számított tizenöt napon belül ellenőrzési eljárást kezdeményez az OIT-nál. Az összevetésről, a bíró meghallgatásáról, illetve az ellenőrzési eljárás kezdeményezéséről jegyzőkönyvet kell felvenni, amelynek egy példányát át kell adni a bírónak.

Source: https://magyarkozlony.hu/hivatalos-lapok/800ff76e2a8c69fe423b6982a4b0bbf188c87994/dokumentumok/a3368835cc22cffa380265c369269b38fcccbebe/letoltes